rejauldu/bengali-wikipedia huggingface dataset:
স্টিফেন ইউজিন অ্যান্ডারসন (১০ এপ্রিল, ১৯০৬ - ২ আগস্ট, ১৯৮৮) একজন মার্কিন ট্র্যাক এবং ফিল্ড মল্লক্রীড়াবিদ ছিলেন, যিনি প্রধানত ১১০ মিটার হার্ডলসে প্রতিদ্বন্দ্বিতা করেছিলেন।  তিনি নেদারল্যান্ডের আমস্টারডামে অনুষ্ঠিত ১৯২৮ সালের গ্রীষ্মকালীন অলিম্পিকে ১১০ মিটার হার্ডলসে মার্কিন যুক্তরাষ্ট্রের হয়ে প্রতিদ্বন্দ্বিতা করেছিলেন যেখানে তিনি রৌপ্য পদক জিতেছিলেন।  ১৯২৮ সালের ৭ জুলাই বোস্টনে ইউএস অলিম্পিক ট্রায়ালে ১৪.৮ সেকেন্ড সময় নিয়ে ১১০ মিটার হার্ডলসে বিশ্ব রেকর্ডটি ছুয়েছিলেন।   তথ্যসূত্র  profile   বহিঃসংযোগ     বিষয়শ্রেণী:১৯০৬-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:১৯২৮ গ্রীষ্মকালীন অলিম্পিকের পদক বিজয়ী বিষয়শ্রেণী:১৯২৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অলিম্পিক ট্র্যাক অ্যান্ড ফিল্ডে রৌপ্যপদক বিজয়ী মার্কিনী বিষয়শ্রেণী:মার্কিন পুরুষ হার্ডলার বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
থাম্ব|বিফে আ কাভালো বিফে আ কাভালো, বিফে কম ওভো আ কাভালো, বা বিফে আ কাবালো হল পর্তুগাল, ব্রাজিল, প্যারাগুয়ে এবং আর্জেন্টিনার একটি ঐতিহ্যবাহী জনপ্রিয় খাবার। এর মধ্যে গ্রিল করা অথবা কখনও কখনও তাওয়াতে ভাজা স্টেক এবং উপরে ভাজা ডিম দেওয়া থাকে।। এটি সাধারণত ভাত ও মটরশুটি এবং স্যালাড সহ পরিবেশন করা হয়। এর নামের অর্থ ঘোড়ার পিঠে চড়া স্টেক (স্টেক অন হর্সব্যাক), কারণ ভাজা ডিমগুলো স্টেকের উপরে "চড়ে" থাকার মতো দেখায়। আর্জেন্টিনায়, বিফে আ কাভালো সাধারণত ফরাসি ভাজা আলু সহ পরিবেশন করা হয়।  এটি গরুর বেশ কয়েকটি কাটা অংশের মাংস থেকে প্রস্তুত করা যেতে পারে, যেমন অ্যালকাট্রা, কোক্সাও-মোল, মামিনহা বা ফ্রালদিনহা  [citation needed]   উৎপত্তি  "স্টেক অন হর্সব্যাক" একটি ইউরোপীয় উৎসের রেসিপি। এটি ইংল্যান্ড থেকে আগত বলে ধারণা করা হয়। ফ্রান্সে এটি "বিফটেক আ চেভাল" বা "ওয়েফ আ চেভাল" ("ঘোড়ার পিঠে চড়া ডিম") নামে পরিচিত ছিল এবং সেটি গ্রিল করা গরুর স্টেক এবং তার উপরে ভাজা ডিম দিয়ে তৈরি হয়। এর চেহারা ঘোড়ার জিনের মতো ছিল। এটি পর্তুগিজদের মাধ্যমে ব্রাজিলে পৌঁছেছিল, এর নাম ফরাসি প্রভাবান্বিত।Larousse Gastronomique, Prosper Montagné, - Librairie Larrousse, Paris. 1938   আরও দেখুন    লোমো এ লো পোর  স্টেক এবং ডিম   তথ্যসূত্র   বিষয়শ্রেণী:ডিমের পদ বিষয়শ্রেণী:আর্জেন্টিনার রন্ধনশৈলী
অহিভূষণ মালিক (১৯২৫— ৯ ফেব্রুয়ারী ১৯৮৬) একজন বাঙালি চিত্রশিল্পী যিনি মূলত ব্যঙ্গচিত্র এঁকে বিখ্যাত হন।  জীবনী অহিভূষণ মালিক বেনারসে, ১৯২৫ সালে জন্মগ্রহন করেন। তাঁর স্কুল জীবন কেটেছে বেহালায় দিদির বাড়িতে। কলকাতায় ও বেনারসে উচ্চশিক্ষা সম্পন্ন করেন। তিনি বিজ্ঞানের স্নাতক ছিলেন। পারিবারিক ও আর্থিক কারণে এমএসসি পড়া অসমাপ্ত রেখে তাঁকে জীবনসংগ্রামে নামতে হয়। সত্যযুগ ও আনন্দবাজার পত্রিকায় কাজ করেছেন তিনি। আনন্দবাজারের বিভিন্ন প্রকাশনায় ও বহু পত্রপত্রিকায় ব্যঙ্গচিত্র এঁকেছেন শিল্পী অহিভূষণ। বিখ্যাত লেখক লেখিকাদের বই এর অলংকরণও করতেন তিনি। তিনি আন্তর্জাতিক চাইল্ড আর্টের বিচারক হিসাবে অস্ট্রেলিয়া যান।  হিন্দুস্থান স্ট্যান্ডার্ড পত্রিকায় নিবন্ধ লিখতেন। তিনি মূলত কার্টুন শিল্পী হিসাবে পরিচিত হলেও, সঙ্গীত বিশেষজ্ঞ, অনুবাদক ও চিত্রসমালোচকও ছিলেন। ফরাসী ভাষায় পান্ডিত্য ছিল তাঁর। তাঁর শেষ জীবন কেটেছিল ব্যারাকপুরে। তাঁর অন্যতম কাজ ছিল জনসাধারণের মধ্যে শিল্প ও শিল্পকলার প্রচার। বাংলা সাহিত্যে তাঁর সৃষ্ট চরিত্র নোলেদা।   বই   ছবির কথা  ছোটদের প্রাচীন ভারতের চিত্রকলা  শিল্প ও শিল্পী  ডিয়ার মাস্টার  তথ্যসূত্র  বিষয়শ্রেণী:বাঙালি লেখক বিষয়শ্রেণী:ভারতীয় চিত্রশিল্পী বিষয়শ্রেণী:বাঙালি শিল্পী বিষয়শ্রেণী:১৯২৫-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:কলকাতার শিল্পী বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:পশ্চিমবঙ্গের চিত্রশিল্পী বিষয়শ্রেণী:কলকাতার লেখক বিষয়শ্রেণী:উত্তর চব্বিশ পরগনা জেলার ব্যক্তি
থাম্ব|মানবেন্দ্র অধিকারী মানবেন্দ্র অধিকারী  একজন চলচ্চিত্র প্রযোজক। তিনি ১৭ জানুয়ারী ১৯৬৩ সালে অভয়পুরী, বনগাইগাঁয় জন্মগ্রহণ করেন। ১৯৭৮ সালে অভয়পুরী অভয়েশ্বরী  এইচএসএমপি স্কুল থেকে  এইচএলসি পাস করার পর, তিনি গুয়াহাটি কমার্স কলেজে ভর্তি হন। ১৯৮৩ সালে স্নাতক শেষ করে তিনি উচ্চ শিক্ষার জন্য দিল্লি যান। এম.কম এবং ব্যবসায় প্রশাসনে স্নাতকোত্তর শেষ করেন। ২০০২ সালে তিনি প্রাইভেট লিমিটেড কোম্পানী তৈরি করেন ,About Aadarsh Real Estate Pvt. Ltd. via Corporate Dir  সত্যজিৎ রায়, ভবেন্দ্র নাথ সাইকিয়া, এবং জাহ্নু বড়ুয়ার চলচ্চিত্র  অনুপ্রাণিত হয়ে চলচ্চিত্র নির্মাতা হওয়ার তার ইচ্ছা ছিল। তিনি ২০১৩ সালের মে মাসে আর্থ ফিল্মস নামে একটি প্রোডাকশন হাউস খোলার মাধ্যমে তার চলচ্চিত্র জীবন শুরু করেন, যার উদ্দেশ্য হল সাধারণ মানুষের দৈনন্দিন জীবনের গল্প উপস্থাপন করা এবং ভারতে অসমিয়া চলচ্চিত্র শিল্পের স্বীকৃতি বৃদ্ধি করা। Othello Won Best Film Jury Award at Noida International Film Festival via Magical Assam   ছায়াছবি  বছর ফিল্ম পরিচালক ২০১৭ ওথেলো হেমন্ত কুমার দাস ২০১৭ অন্তরীন মঞ্জুল বড়ুয়া   পুরস্কার    ৬২ তম জাতীয় চলচ্চিত্র পুরস্কারে অসমীয়া ভাষায় সেরা পূর্ণদৈর্ঘ্য চলচ্চিত্র Honour for Assamese film  via The Assam TribuneBest Regional Film in Assamese for Othello  via The Assam Tribune  নয়ডা আন্তর্জাতিক চলচ্চিত্র উৎসবে সেরা চলচ্চিত্র জুরি পুরস্কার।  ভারতীয় প্যানোরামা ২০১৪-এর জন্য নির্বাচিত, চলচ্চিত্র উৎসব অধিদপ্তর Indian Panorama 2014  via IFFI  ইন্ডিয়ান সিনে ফিল্ম ফেস্টিভ্যাল-১৪, মুম্বাইতে সেরা চিত্রনাট্য Othello won Best Screenplay Award at Indian Cine Film Festival-14  Via Kothasobi   তথ্যসূত্র   বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অসমীয়া চলচ্চিত্র প্রযোজক
সাচিরো তোশিমা (, ; জন্ম: ২৬ সেপ্টেম্বর ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।  প্রারম্ভিক জীবন সাচিরো তোশিমা ১৯৯৫ সালের ২৬শে সেপ্টেম্বর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
বিভাস হল একটি জনপ্রিয় বাংলা চলচ্চিত্র যা পরিচালনা করেন বিনু বর্ধন। এই চলচ্চিত্রটি ১৯৬৪ সালে জেনিথ পিকচার্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অনুভা গুপ্ত, কমল মিত্র, বিকাশ রায়।  কাহিনী নাটকপ্রেমী সঙ্গীতপ্রেমী শিক্ষিত এক যুবক বিভাস থিয়েটারের ও গানের অনুষ্ঠানের কারনে দেরী করে বাড়ি ফিরত। বৌদি ভাত ঢেকে রাখতো। সে বৌদির সাথে সম্পর্কে লিপ্ত এই অপবাদে দাদাদের কাছে সম্পত্তি বঞ্চিত হয়ে ঘাড়ধাক্কা খেয়ে হাঁটতে হাঁটতে অচিনপুর বা আঁচনায় চলে আসে। অভুক্ত বিভাস রঞ্জন মুখোপাধ্যায়কে আশ্রয় দেন ডাক্তার তারকেশ্বর রায়। সেখানে সে কম্পাউন্ডারের চাকরি পায়। বাড়িতে জায়গা পায়। বাড়িতে তারকেশ্বরের পুত্রবধূ বিদ্যুৎ অনুভা গুপ্তের সাথে ঠিক নিজের বৌদির মতো একটা বন্ধুত্বপূর্ণ আন্ডারস্ট্যান্ডিং এর সম্পর্ক গড়ে ওঠে তার। তারকেশ্বরের পুত্র তরুন কুমার বোকাসোকা টাইপের। মেয়ে পদ্ম কিন্তু খুব চৌখস। অন্তত সম্পর্কের ব্যাপারে। বিভাসকে সে মন দিয়ে বসে। বিভাস ও পদ্মের ভালোবাসাকে উপেক্ষা করতে পারে না। তারকেশ্বরের চাকর রাসু বিভাসকে কখনো সমর্থন কখনো তীরষ্কার করে। তারকেশ্বরকেও তাই করে সে। তারকেশ্বর পঞ্চায়েতের মাথা। অনেক অনৈতিক কাজ সে করে। লোকের সম্পত্তি ছিনিয়ে নেয়। একটা বাড়ি সে উত্তমকে দেয়। তা নিয়ে লাগে গোল। উত্তম ধীরে ধীরে তারকেশরের অন্যায়ের বিরুদ্ধাচরন শুরু করে। শিকারে নিয়ে গিয়ে তাজে মারতে চায় তারকেশ্বর কিন্তু নিজেই বিভাসের শিকার হয়ে যায়। ভগ্ন মনোরথ হয়ে ফিরে আস্ব। ভোটে পোড়খাওতা তারকেশ্বর বনাম নবাগত বিভাস। বিভাসের জয় হয়। কিন্তু নোংরা পলিটিক্সে জড়াতে চায় না বিভাস। সে পদ্মকে নিয়ে আলাদা হতে চায়। কিন্তু বিদ্যুতের প্রেরনায় ভাল হয়ে যায় তারকেশ্বর। বিভাসকে সে বুকে জড়িয়ে ধরে  শ্রেষ্ঠাংশে  উত্তম কুমার - বিভাস  অনুভা গুপ্ত - বিদ্যুৎ বালা  কমল মিত্র - তারকেশ্বর রায়  বিকাশ রায় - রাসু  ললিতা চট্টোপাধ্যায় - পদ্ম  ছায়াদেবী - ভুবনেশ্বরী দেবী (তারকেশ্বরের স্ত্রী)  তরুণ কুমার - তাপস রায়  পাহাড়ী সান্যাল - জগদীশ চক্রবর্তী  জ্ঞানেশ্বর মুখার্জি - জনক  গীতা দে - বিভাসের কনিষ্ঠ বোন  সাউন্ডট্রাক  তথ্যসূত্র  বহিঃসংযোগ    বিষয়শ্রেণী:১৯৬৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র
থাম্ব| বিশ্ব স্থূলতা দিবসের লোগো বিশ্ব স্থূলতা দিবস বিশ্বব্যাপী স্থূলতা সংকটের অবসান ঘটাতে ব্যবহারিক সমাধানের প্রচারের লক্ষ্যে ২০২০ সালের ৪ঠা মার্চ বিশ্বব্যাপী পালন করা হয় (আগে ১১ অক্টোবর পালন করা হয়েছে)।  এটি বিশ্ব স্থূলতা ফেডারেশন দ্বারা সংগঠিত, একটি অলাভজনক সংস্থা যা বিশ্ব স্বাস্থ্য সংস্থার সাথে দাপ্তরিকভাবে সম্পর্কযুক্ত  এবং স্থূলতা সম্পর্কিত ল্যানসেট কমিশনের একটি সহযোগী সংস্থা।  বিশ্ব স্থূলতা ফেডারেশন বলে যে এর লক্ষ্য হল "স্থূলতা হ্রাস, প্রতিরোধ এবং চিকিত্সার জন্য বিশ্বব্যাপী প্রচেষ্টার নেতৃত্ব দেওয়া এবং চালনা করা।"    তথ্যসূত্র   বিষয়শ্রেণী:অক্টোবর উদ্‌যাপন বিষয়শ্রেণী:স্বাস্থ্য সচেতনতা দিবস বিষয়শ্রেণী:অতিস্থূলতা
ময়নার শেষ কথা ২০২৪ সালের একটি বাংলা ভাষার বাংলাদেশী নাট্য চলচ্চিত্র। এর গল্প ও চিত্রনাট্য লেখার সাথে পরিচালনা করেছেন বাবু সিদ্দিকী। লাইফ গোল্ড মিডিয়ার ব্যানারে প্রযোজনা করেছেন আজিম খান। প্রধান চরিত্রে অভিনয় করেছেন সানাই মাহবুব, সাখাওয়াত সাগর, রাসেল মিয়া, ইরা শিকদার ও অরুণা বিশ্বাস। যা ২০২৪ সালের ২৪শে মে বাংলাদেশের প্রেক্ষাগৃহে মুক্তি পায়।  এস এম আজহার চিত্রগ্রহণ ও মুনির হোসেন আবুল সম্পাদনা করেছেন। লাইফ গোল্ড মিডিয়া চলচ্চিত্রটি বিতরণ করবে। সংগীত পরিচালনা করেছেন জেকে মজলিস, মাহবুব মিনেল, আলী আশরাফ, মন। চলচ্চিত্রের সংগীতে কণ্ঠ দিয়েছেন ফাহমিদা নবী, ফজলুর রহমান বাবু, জেকে মজলিস, জয়ী জামান, মাহবুব মিনেল। অভিনয়শিল্পী   সানাই মাহবুব  সাখাওয়াত সাগর  রাসেল মিয়া  ইরা শিকদার  অরুণা বিশ্বাস  মাহমুদুল ইসলাম মিঠু  প্রিজাদা হারুন  সাদেক বাচ্চু মুক্তি  ২০২১ সালের ৩১শে জানুয়ারী চলচ্চিত্রটি এফডিসি থেকে প্রদর্শনের জন্য অনাপত্তি সনদ পায়। ২০২৪ সালের ২৯শে মে ট্রেলার প্রকাশ করা হয়।  তথ্যসূত্র   বহিঃসংযোগ      বিষয়শ্রেণী:২০২৪-এর নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাবু সিদ্দিকী পরিচালিত চলচ্চিত্র বিষয়শ্রেণী:২০২৪-এ পরিচালনায় অভিষেক চলচ্চিত্র
সিন্ডিকেট শিহাব শাহীন রচিত ও পরিচালিত বাংলাদেশী অপরাধ থ্রিলার ওয়েব ধারাবাহিক। এটি প্রযোজনা করেন রেদওয়ান রনি। এটি চরকি ওয়েব প্ল্যাটফর্মের অনুষ্ঠান। এতে সাতটি পর্ব রয়েছে। এতে প্রধান চরিত্রে অভিনয় করেছেন আফরান নিশো, নাজিফা তুষি ও তাসনিয়া ফারিণ।  ২০২২ সালের ১০ই জুলাই ঈদুল আজহায় ধারাবাহিকটি প্রচারিত হয়। প্রচারের পরপরই ধারাবাহিকটি দর্শকদের প্রশংসা কুড়ায়।  পটভূমি দিনে দুপুরে ব্যাংকের ছাদ থেকে পড়ে গিয়ে নিহত হয় প্রশ্নবিদ্ধ, রহস্যে ঘেরা, ব্যাংক কর্মকর্তা জিশা। সবাই একে আত্মহত্যা বললেও জিশার প্রেমিক ও সহকর্মী আদনানের ধারণা ঠান্ডা মাথায় খুন করা হয়েছে জিশাকে। আদনান অ্যাসপারগার সিনড্রোমে আক্রান্ত আই টি অফিসার। সে ছুটছে সেই সিন্ডিকেটের পিছনে। তাকে সহযোগিতা করে তার সহকর্মী স্বর্ণা।  অভিনয়শিল্পীদল  আফরান নিশো - হাবিবুর রহমান আদনান  নাজিফা তুষি - জোবায়দা ইয়াসমিন জিশা  তাসনিয়া ফারিণ - সামিয়া সুলতানা স্বর্ণা  শতাব্দী ওয়াদুদ - সোহেল চৌধুরী  রাশেদ মামুন অপু - নাসিরউদ্দিন হায়দার রতন  নাসির উদ্দিন খান - রফিকুল ইসলাম মিয়া/শামসুর রহমান স্বপন ওরফে অ্যালেন স্বপন/অ্যাকাউন্ট্যান্ট  রিশাদ মাহমুদ - পুলিশ  অর্নব অন্তু - রবিন  ইথেনা অধিকারী - তিথি  এলিনা শাম্মী - নাইলা  জাহিদ ইসলাম  শারমীন শর্মি - রুপালি হায়দার  এ কে আজাদ সেতু - সুরেশ  মাসুম বাশার - মানবসম্পদ প্রধান (এইচআর হেড)  সমু চৌধুরী - চেয়ারম্যান  সাইফ হোসেন - ফারাবি  রকি খান  সঞ্জয়  শিখা মৌ - স্বর্ণার মা  দিহান  সবিতা  হোসেন নিরব  সায়েম সামাদ  জুলফিকার চঞ্চল  তুহিন চৌধুরী  রিপা রঞ্জনা  পর্ব  সঙ্গীত ধারাবাহিকটির সুর করেছেন এবং গানের কথা লিখেছেন খৈয়াম সানু সন্ধি। এতে একটি গান রয়েছে, গানে কণ্ঠ দিয়েছেন রেহান রাসুল ও মুশাররাত আঁচল।   সিক্যুয়েল  এই সিরিজের মুক্তির পর ব্যাপক জনপ্রিয়তা পায় ভিলেন অ্যালেন স্বপন চরিত্রটি। তারই ধারাবাহিকতায় নির্মাতা শিহাব শাহীন এর সিক্যুয়েল মাইশেলফ অ্যালেন স্বপন  নির্মাণ করেন এবং মাইশেফল অ্যালেন স্বপন ২ আসে  তবে সিক্যুয়েল বলা হলেও, এটি হবে প্রিক্যুয়েল। এতে অ্যালেন স্বপনের অর্থ পাচারের হোতা হয়ে উঠার গল্প দেখা যাবে। এটাকে সিরিয়ালি সাজালে এমন হয় যে ৪>১>২ এভাবে এসেছে।  তথ্যসূত্র  বহিঃসংযোগ  চরকিতে সিন্ডিকেট    বিষয়শ্রেণী:২০২২-এ অভিষিক্ত ওয়েব ধারাবাহিক বিষয়শ্রেণী:২০২২-এ অভিষিক্ত বাংলাদেশী টেলিভিশন ধারাবাহিক বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:বাংলাদেশী ওয়েব ধারাবাহিক বিষয়শ্রেণী:চরকির মৌলিক অনুষ্ঠান বিষয়শ্রেণী:শিহাব শাহীন পরিচালিত ওয়েব ধারাবাহিক বিষয়শ্রেণী:অপরাধ থ্রিলার ওয়েব ধারাবাহিক
রেডিও ভূমি বাংলাদেশের একটি বেসরকারি রেডিও স্টেশন। এটি গানচিল মিডিয়া লিমিটেডের মালিকানাধীন একটি প্রতিষ্ঠান। গানচিল মিডিয়া লিমিটেড ইমপ্রেস টেলিফিল্মের একটি অঙ্গ প্রতিষ্ঠান।  ইতিহাস রেডিও ভূমি এফএম ৯২.৮ যাত্রা শুরু করে ২০১২ সালের ৩০শে সেপ্টেম্বর। যাত্রার উদ্দেশ্য ছিল শুদ্ধ বাংলা সংস্কৃতির উৎকর্ষ সাধনের প্রয়াস।  অনুষ্ঠানসূচী সময়অনুষ্ঠানসকাল ০৬.৩০-০৯.০০ গানে গানে সকালসকাল ০৯.০০-১২.০০ ঘরে বাইরেদুপুর ১২.০০-০৩.০০ গানের দুপুরবিকেল ০৩.০০-০৫.০০ রোড নাম্বার-৯২/৮, অনুরোধের আসর,জেব্রা ক্রসিং, ওয়াল্টন ঘরে ঘরে বিকেল ০৫.০০-০৭.৩০ রমজানুল মোবারাকসন্ধ্যা ০৭.৩০-১০.০০ এক কাপ গান, বন্ধনরাত ১০.০০-১০.৩০ খেলার হালনাগাদরাত ১০.৩০-১২.৩০ এই রাতে      আরো দেখুন   বাংলাদেশের বেতার কেন্দ্রের তালিকা  বাংলাদেশের টেলিযোগাযোগ ব্যবস্থা  বাংলাদেশ বেতার   তথ্যসূত্র   বিষয়শ্রেণী:বাংলাদেশের রেডিও স্টেশন বিষয়শ্রেণী:ইমপ্রেস গ্রুপ
লোক (সংস্কৃত: लोक) অর্থ জগৎ, মাত্রা, সমতল, বাসস্থান, এবং/অথবা স্থান বা অস্তিত্বের সমতল। এটি হিন্দু, বৌদ্ধ ও জৈন ধর্মে পাওয়া যায়, যার প্রত্যেকটিরই ত্রৈলোক্যের স্বতন্ত্র ধারণা রয়েছে।  লোক আরো উল্লেখ করতে পারে:  স্লোভেনিয়া মধ্যে স্থান  ফ্রাঙ্কলোভো, ভোজনিক পৌরসভার বসতি (১৯৫৫ সাল পর্যন্ত লোক ওব টেসনিসি নামে পরিচিত)  ইস্ক লোক, আইজি পৌরসভার বসতি  লোক, সেন্টজারনেজ, সেন্টজারনেজ পৌরসভার বসতি  লোক, স্টারসে, স্টারসে পৌরসভার বসতি  লোক, ট্রযিচ, ট্রযিচ পৌরসভার বসতি  লোক, কোপার, কোপার পৌরসভার বসতি  লোক প্রী ডবরিনি, ডবরনা পৌরসভার বসতি  লোক প্রী ফ্রামু, রেস-ফ্রাম পৌরসভার বসতি  লোক প্রী মেংসু, মেঙ্গেস পৌরসভার বসতি  লোক প্রী জিদানেম মোস্তু, সেভনিকার পৌরসভার বসতি  লোক প্রী জুসমু, সেন্টজুর পৌরসভার বসতি  মালা লোক, ত্রেবনজে, ত্রেবনজে পৌরসভার বসতি  স্কোফজ লোক, শহর ও পৌরসভা (স্থানীয়ভাবে লোক নামে পরিচিত)  স্তার লোক, স্কোফজ লোক শহরের অংশ  ভেলিকা লোক, গ্রসুপ্লজে, গ্রসুপ্লজ পৌরসভার বসতি  ভেলিকা লোক, ত্রেবনজে, ত্রেবনজে পৌরসভার বসতি  অন্যান্য স্থান  লোকলোক, সুরিনাম, সুরিনামের একটি গ্রাম  অন্যান্য ব্যবহার  লোক (সঙ্গীত), সিমোন ও সিমারিয়া কর্তৃক, ২০১৭  আরও দেখুন  বিষয়শ্রেণী:দ্ব্যর্থতা নিরসন পাতা বিষয়শ্রেণী:স্থানের নামের দ্ব্যর্থতা নিরসন পাতা
ইনসুলিন উদ্ভিদ  (বৈজ্ঞানিক নাম: Chamaecostus cuspidatus - চামাইকোস্টাস কুসপিডাটাস) হলো কোস্টাসি (Costaceae) পরিবারের এক ভেষজ তথা ঔষধি উদ্ভিদ। এটি fiery costus তথা অগ্নিময় কোস্টাস বা spiral flag তথা সর্পিল পতাকা নামেও পরিচিত। এটি পূর্ব ব্রাজিলের ( বিশেষকরে বাহিয়া এবং এস্পিরিটো সান্টো রাজ্যের) স্থানীয় Costaceae পরিবারের প্রজাতি। Tropicos, specimens of Chamaecostus cuspidatus (Nees & Mart.) C.D. Specht & D.W. Stev. ভারতে ডায়াবেটিস রোগীদের রক্তে শর্করার মাত্রা নিয়ন্ত্রণে এই উদ্ভিদের পাতা বিশেষ উপকারী বলে বিবেচিত হওয়ার কারণে উদ্ভিদটি ইনসুলিন উদ্ভিদ নামে পরিচিত।  এই গাছের পাতাগুলি বড়, মাংসল দেখায়। এই বৃহৎ, মসৃণ, গাঢ় সবুজ পাতার নীচের অংশ হালকা বেগুনি রঙের। পাতাগুলি কাণ্ডের চারপাশে সর্পিলভাবে সাজানো থাকে, ভূগর্ভস্থ মূলা থেকে উদ্ভূত আকর্ষণীয়, খিলানযুক্ত গুচ্ছ তৈরি করে। চিরহরিৎ এই উদ্ভিদের সর্বোচ্চ উচ্চতা প্রায় দুই ফুট এবং ফুলগুলি কমলা রঙের এবং ১.৫ ইঞ্চি (বা ৩.৮সেমি) ব্যাসযুক্ত। গরমের সময়ে ফুল ফোটে এবং শাখা-প্রশাখার ডগায় শঙ্কু-সদৃশ মাথা বলে মনে হয়।    চাষাবাদ  সিদ্ধ চিকিৎসাশাস্ত্রে এটি উদ্ভিদজাত ভেষজ নামে পরিচিত। গাছটি কাশ্মীর এবং হিমালয় পর্বতমালা অঞ্চলে মূলের জন‍্য চাষ করা হয়। পূর্বে এটি আদার সাথে সম্পর্কিত এবং মূলত জিঙ্গিবেরাসি পরিবারের অংশ ছিল। ইনসুলিন গাছের চাষাবাদ করা খুব সহজ এবং এটি ভারতে সহজেই চাষযোগ্য। এই গাছ সাধারণত গরম ও আর্দ্র জলবায়ুতে ভালো জন্মায় যা পশ্চিমবঙ্গের জন্য আদর্শ এই উদ্ভিদটি খুব দ্রুত বৃদ্ধি পায়। কাণ্ড কাটার মাধ্যমে বংশবিস্তার করা হয়। গাছটির সূর্যালোক প্রয়োজন তবে এটি সামান্য ছায়াযুক্ত অঞ্চলেও জন্মে। ভারতে ঐতিহ্যবাহী ওষুধ এবং শোভাময় হিসেবে ব্যবহারের জন্য এটি চাষ করা হয়।   ঐতিহ্যবাহী ঔষধ  গাছটির দুই-তিনটি তাজা পাতার রস বা পাতা চিবিয়ে খাওয়া যায়। গাছের পাতা শুকনো করে আয়ুর্বেদিক চিকিৎসায় ব্যবহৃত হয়। শুকনো পাতার চূর্ণ জল অথবা গরম চায়ের সাথে মিশিয়ে পান করা যায়।।    তথ্যসূত্র   বিষয়শ্রেণী:ব্রাজিলের উদ্ভিদ
অলিগোডন ডরসালিস  বা বাংলার উদয় কাল বা বাংলার ডোরা কাটা সাপ বা ধূসর ডোরা কাটা সাপ, হলো কলুব্রিডি প্রজাতির এক প্রকার সাপ।   বিতরণ  এই সাপ ভারত (আসাম), ভুটান, বাংলাদেশ, মায়ানমার (বার্মা) ও থাইল্যান্ডে পাওয়া যায়।   তথ্যসূত্র      Boulenger, George A. 1890 The Fauna of British India, Including Ceylon and Burma. Reptilia and Batrachia. Taylor & Francis, London, xviii, 541 pp.  Gray. J. E. 1835 Illustrations of Indian Zoology, chiefly selected from the collection of Major - General Hardwicke. Vol. 2. London (1833–1834): 263 pp., 95 plates   বহিঃসংযোগ   http://itgmv1.fzk.de/www/itg/uetz/herp/photos/Oligodon_dorsalis.jpg  বিষয়শ্রেণী:থাইল্যান্ডের সরীসৃপ বিষয়শ্রেণী:ভারতের সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:১৮৩৫-এ বর্ণিত সরীসৃপ বিষয়শ্রেণী:এশিয়ার সাপ বিষয়শ্রেণী:ভুটানের সরীসৃপ বিষয়শ্রেণী:১৮৩৪-এ বর্ণিত সরীসৃপ বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
মাধবখালী বাংলাদেশের পটুয়াখালী জেলার অন্তর্গত মির্জাগঞ্জ উপজেলার একটি ইউনিয়ন।   আয়তন  মাধবখালী ইউনিয়নের আয়তন ৬,৯৯৫ একর।   প্রশাসনিক কাঠামো  মাধবখালী ইউনিয়ন মির্জাগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মির্জাগঞ্জ থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মাধবখালী ইউনিয়নের মোট জনসংখ্যা ২০,৬৪১ জন। এর মধ্যে পুরুষ ৯,৮২১ জন এবং মহিলা ১০,৮২০ জন। মোট পরিবার ৪,৬৮০টি।   শিক্ষা  ২০১১ সালের আদমশুমারি অনুযায়ী মাধবখালী ইউনিয়নের সাক্ষরতার হার ৬২.৯%।   আরও দেখুন   মির্জাগঞ্জ উপজেলা  মির্জাগঞ্জ থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:মির্জাগঞ্জ উপজেলার ইউনিয়ন
আর্নেস্ট রেমন্ড হার্বার্ট তোশ্যাক (; জন্ম: ৮ ডিসেম্বর, ১৯১৪ - মৃত্যু: ১১ মে, ২০০৩) নিউ সাউথ ওয়েলসের কোবার এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের সদস্য হিসেবে ১৯৪৬ থেকে ১৯৪৮ মেয়াদে টেস্ট ক্রিকেটে অংশ নিয়েছেন তিনি। দলে তিনি মূলতঃ বামহাতি মিডিয়াম পেস বোলিং করতেন ও সঠিক নিশানা এবং শক্তিমত্তা প্রয়োগে নিজস্ব লেগ থিওরি প্রয়োগ করে স্মরণীয় হয়ে আছেন। এছাড়াও, ১৯৪৮ সালে ডন ব্র্যাডম্যানের ‘অপরাজেয়’ বা ‘অজেয় দলের’ সদস্যরূপে ইংল্যান্ড সফর করেন ‘ব্ল্যাক প্রিন্স’ ডাকনামে পরিচিত আর্নি তোশ্যাক। সেখানে দলটি কোন খেলাতেই পরাজিত হয়নি ও তিনি রে লিন্ডওয়াল এবং কিথ মিলারের সাথে নতুন বল দিয়ে অস্ট্রেলিয়ার বোলিং আক্রমণে নেতৃত্ব দিয়েছেন।   প্রারম্ভিক জীবন  স্টেশনমাস্টার পিতার পাঁচ সন্তানের একজন তিনি। কিন্তু ছয় বছর বয়সেই অনাথ হন।Pollard (1990), p. 5. ফলে লিন্ডহার্স্টের এক প্রতিবেশীর কাছে শৈশবকাল অতিবাহিত করেন। সেখানেই তিনি ক্রিকেট খেলতে শুরু করেন ও কাউরা দলের পক্ষে রাগবি লীগে অংশ নেন। এ পর্যায়ে তোশ্যাক অস্ট্রেলিয়ার পক্ষে রাগবি লীগে খেলার আগ্রহ প্রকাশ করেন। শৈশবকালীন বন্ধু নিউহ্যাম উভয় খেলায় অংশ নিলেও টেস্ট ক্রিকেটের দিকে ঝুঁকেন। কিন্তু শহরের এক চিকিৎসক তাদেরকে ভুল দিকে ধাবিত হবার কথা জানান ও বালকদ্বয় তার পরামর্শ গ্রহণ করে। পরবর্তীকালে নিঊহ্যাম অস্ট্রেলিয়ার পক্ষে রাগবি লীগে অংশ নিয়েছিলেন।Allen, pp. 89–90.  আন্তর্জাতিক পর্যায়ের ক্রিকেটে অংশগ্রহণের জন্য তোশ্যাককে বেশ প্রতিযোগিতায় অবতীর্ণ হতে হয়েছিল। শৈশবেই অনাথ হবার ফলে অর্থনৈতিক সঙ্কটের কারণে প্রচণ্ড মর্মবেদনায় ভুগতেন। দ্বিতীয় বিশ্বযুদ্ধের কারণে তোশ্যাক প্রথম-শ্রেণীর ক্রিকেটে অংশ নিতে পারেননি। অতঃপর বিশ্বযুদ্ধ শেষ হবার পর ত্রিশ বছর বয়সে ১৯৪৫-৪৬ মৌসুমে প্রথমবারের মতো মাঠে নামেন।   আন্তর্জাতিক ক্রিকেট  শেফিল্ড শিল্ডে মাত্র সাত খেলায় অংশগ্রহণের পর নিউজিল্যান্ড সফরে যাবার জন্য অস্ট্রেলিয়া দলের সদস্য মনোনীত হন। ওয়েলিংটনে তিনি বোলিং উদ্বোধনে নামেন ও খেলাটি স্মারকসূচক শ্রেণী থেকে পরবর্তীতে দুই বছর পর আনুষ্ঠানিকভাবে টেস্ট খেলার মর্যাদা পায়। এরপর দলের নিয়মিত সদস্য হিসেবে ১৯৪৭-৪৮ মৌসুমে ভারতের বিপক্ষে টেস্ট সিরিজের সবগুলোতেই অংশ নেন। প্রথম টেস্টেই খেলোয়াড়ী জীবনের সেরা টেস্ট পরিসংখ্যান ১১/৩১ গড়েন। কিন্তু এরপর থেকেই হাঁটুর আঘাতে আক্রান্ত হতে থাকেন। চিকিৎসক দল কর্তৃক ৩-২ সম্মতিক্রমে ১৯৪৮ সালে ইংল্যান্ড সফরের জন্য মনোনীত হন। প্রথম চার টেস্টে আঘাতবিহীন অবস্থায় খেলা শেষ করেন তিনি। দীর্ঘদিন মাঠের বাইরে অবস্থান করে ১৯৪৯-৫০ মৌসুমে আবারো অস্ট্রেলিয়া দলে ফিরে আসার চেষ্টা চালান। কিন্তু পুনরায় আঘাতপ্রাপ্তির ফলে জোরপূর্বক অবসর নিতে বাধ্য হন তিনি।   টেস্টে অবদান     ব্যাটিং বোলিং প্রতিপক্ষ খেলা রান গড় সর্বোচ্চ ১০০ / ৫০ রান উইকেট গড় সেরা (ইনিংসে) ইংল্যান্ড ৯ ৬৫ ১৬.২৫ ২০* ০/০ ৮০১ ২৮ ২৮.৬০ ৬/৮২ ভারত ২ ৮ ৮.০০ ৮ ০/০ ১৭০ ১৩ ১৩.০৭ ৬/২৯ নিউজিল্যান্ড ১ – – – ০/০ ১৮ ৬ ৩.০০ ৪/১২ সর্বমোট ১২ ৭৩ ১৪.৬০ ২০* ০/০ ৯৮৯ ৪৭ ২১.০৪ ৬/২৯   তথ্যসূত্র    আরও দেখুন   সিড বার্নস  ইয়ান জনসন  ১৯৪৮ অস্ট্রেলিয়া ক্রিকেট দলের ইংল্যান্ড সফর   গ্রন্থপঞ্জি              বহিঃসংযোগ        বিষয়শ্রেণী:১৯১৪-এ জন্ম বিষয়শ্রেণী:২০০৩-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অপরাজেয় (ক্রিকেট) বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:নিউ সাউথ ওয়েলস থেকে আগত ক্রিকেটার
বোরেই শ্রেণি হল রাশিয়ান নৌবাহিনীর জন্য সেভম্যাশের দ্বারা নির্মিত পারমাণবিক শক্তি চালিত ব্যালিস্টিক ক্ষেপণাস্ত্রের ডুবোজাহাজগুলির একটি সিরিজ। এগুলি প্রকল্প ৯৫৫ বোরি ও প্রকল্প ৯৫৫এ বোরি-এ হিসাবে রুশ দ্বারা আখ্যায়ীত, যেগুলিকে ডলগোরুকিয় শ্রেণি হিসাবেও উল্লেখ করা হয়। শ্রেণিটির দ্বারা রুশ নৌবাহিনীর সোভিয়েত-যুগের ডেল্টা তৃতীয়, ডেল্টা চতুর্থ এবং টাইফুন শ্রেণিকে প্রতিস্থাপনের প্রস্তাব করা হয়।  অনেক ধরনের এসএসবিএনগুলির প্রতিস্থাপন করা সত্ত্বেও বোরেই-শ্রেণির সাবমেরিনগুলি টাইফুন শ্রেণির তুলনায় আয়তন ও ক্রু সংখ্যা উভয়ের ক্ষেত্রেই অনেক ছোট (টাইফুন শ্রেণির ওজন ৪৮,০০০ টন ও কর্মী সংখ্যা ১৬০ জন এবং বোরেই শ্রেণির ওজন ২৪,০০ টন ও কর্মী সংখ্যা ১০৭ জ)। বোরেই শ্রেণির ডুবোজাহাজগুলি ডেল্টা চতুর্থ শ্রেণির এসএসবিএনগুলিকে অধিক নিঁখুতভাবে অনুসরণ করে নির্মিত হয়।  ইতিহাস   প্রকল্পটির প্রথম নকশার কাজটি উনবিংশ শতাব্দীর আশির দশকের মাঝামাঝি সময়ে শুরু হয় এবং প্রথম জাহাজের নির্মাণ কাজ ১৯৯৬ সালে শুরু হয়। এর আগে, প্রকল্প ৯৩৫ বোরেই ২-এর সাথে একটি স্বল্প-জীবনকালীন, ছোট সমান্তরাল নকশা ১৯৮০ সালে আবির্ভুত হয়। সমান্তরালভাবে, আর-৯৯ ইউটিইচ বার্ক নামে একটি ডুবোজাহাজ থেকে উৎক্ষেপণ যোগ্য নতুন ব্যালিস্টিক ক্ষেপণাস্ত্র (এসএলবিএম) তৈরি করা হয়। তবে, এই ক্ষেপণাস্ত্রটির কাজটি বাতিল করে দেওয়া হয় এবং একটি নতুন ক্ষেপণাস্ত্র আরএসএম-৫৬ বুলাভা তৈরি করা হয়। নতুন ক্ষেপণাস্ত্রের সামঞ্জস্যের জন্য ডুবোজাহাজটি পুনরায় নকশা তৈরি করা দরকার হয়ে পরে এবং নকশার নাম পরিবর্তন করে প্রকল্প ৯৯৫  করা হয়। রুবিন ডিজাইন ব্যুরো দ্বারা বিকশিত জাহাজগুলি সেভেরোডভিনস্কে অবস্থিত রাশিয়ার উত্তরাঞ্চলীয় শিপইয়ার্ড সেভম্যাশে তৈরি করা হয়। বুলাভা পরীক্ষা শুরুর সময় বারবার ব্যর্থতার কারণে, কিছু বিশেষজ্ঞ পরামর্শ দিয়েছিলেন যে বোরই ডুবোজাহাজগুলি বুলাভার পরিবর্তে আর-২৯ আরএমইউ সেনেভা এসএলবিএম দ্বারা সজ্জিত হতে পারে, যা ইতোমধ্যে ডেল্টা চতুর্থ শ্রেণির ডুবোজাহাজগুলির সাথে পরিষেবাতে সক্রিয় রয়েছে।  জানা গেছে যে বোরেই-শ্রেণির আগমনের ফলে রুশ নৌবাহিনী দক্ষিণাঞ্চলীয় অক্ষাংশে ২০ বছর ধরে রাশিয়ার ক্ষেপণাস্ত্রবাহী ডুবোজাহাজগুলি সংগঠিত করেনি এমন কৌশলগত টহল পুনরায় চালু করতে সক্ষম হবে।   ডুবোজাহাজসমূহ   # নাম প্রকল্প তলি স্থাপন  জলে ভাসানো হয় নিযুক্ত  নৌবহর স্থিতি কে-৫৩৫  ৯৫৫ ২ নভেম্বর ১৯৯৬ ১২ ফেব্রুয়ারি ২০০৮  ১০ জানুয়ারি ২০১৩ উত্তরাঞ্চলীয় সক্রিয়  কে-৫৫০  ৯৫৫  ১৯ মার্চ ২০০৪ ১৩ ডিসেম্বর ২০১০ ২৩ ডিসেম্বর ২০১৩ প্রশান্ত মহাসাগরীয়  সক্রিয়  কে-৫৫১  ৯৫৫ ১৯ মার্চ ২০০৬ ৩০ ডিসেম্বর ২০১২ ১৯ ডিসেম্বর ২০১৪ প্রশান্ত মহাসাগরীয় সক্রিয়  কে-৫৪৯  ৯৫৫এ ৩০ জুলাই ২০১২ ১৭ নভেম্বর ২০১৭ ১২ জুন ২০২০ উত্তরাঞ্চলীয় সক্রিয়  ৯৫৫এ  ২৭ জুলাই ২০১৪ ১৬ জুলাই ২০২০ТАСС. Первый серийный ракетоносец проекта "Борей-А" "Князь Олег" спустили на воду. 16 July 2020 ২০২১ প্রশান্ত মহাসাগরীয়https://iz.ru/914852/aleksei-ramm-bogdan-stepovoi/kniaz-moria-sego-novyi-podvodnyi-kreiser-popolnit-tikhookeanskii-flot  জলে ভাসানো হয়েছে   তথ্যসূত্র  বহিঃসংযোগ  বিষয়শ্রেণী:বোরেই-শ্রেনি ডুবোজাহাজ বিষয়শ্রেণী:ডুবোজাহাজ শ্রেণি